बोले- धीमा खेलकर सही किया, तेज रन के चक्कर में विकेट खो देते हैं
IPL 2023 RCB VS Lucknow Super Giants;   मैच के बाद केएल राहुल ने अपनी धीमी पारी का बचाव किया और कहा कि उन्होंने सही किया। क्योंकि कई बार वह रन के चक्कर में अपना विकेट खो देते हैं। उन्होंने कहा कि अगर मैं ज्यादा रन बनाता हूं तो स्ट्राइक रेट उपर चला जाएगा।
चिन्नास्वामी स्टेडियम बेंगलुरू में सोमवार को IPL में लखनऊ सुपरजायंट्स ने रॉयल चैलेंजर्स बेंगलुरु को एक विकेट से हराया। मैच का रोमांच आखिरी गेंद तक बना रहा। 213 रन के टारगेट का चेज करने उतरी लखनऊ टीम ने 20वें ओवर की आखिरी बॉल पर 9 विकेट खोकर टारगेट हासिल कर लिया।
इस मैच में लखनऊ के कप्तान केएल राहुल ने 20 गेंदों पर 18 रन बनाए। मैच के बाद केएल राहुल ने अपनी धीमी पारी का बचाव किया और कहा कि उन्होंने सही किया। क्योंकि कई बार वह रन के चक्कर में अपना विकेट खो देते हैं। उन्होंने कहा कि अगर मैं ज्यादा रन बनाता हूं तो स्ट्राइक रेट ऊपर चला जाएगा।
मिडिल ऑर्डर मुश्किल खेल जिताते हैं
राहुल ने आगे कहा कि अगर आप मिडिल ऑर्डर को देखेंगे तो 5, 6, 7 नंबर के खिलाड़ी हमें मुश्किल खेल जिताते हैं। टॉप ऑर्डर रनों का अंबार लगाता है, लेकिन मिडिल ऑर्डर वह पोजिशन है जो अहमियत रखती है। इसी वजह से हमने पावर में पूरन, स्टोइनिस और बदोनी में इन्वेस्ट किया है। और बदोनी अब खेल को खत्म करना सीख रहे हैं। पूरन की पारी की वजह से ही मैच जीत पाए।
निकोलस पूरन ने राहुल से ढाई गुणा ज्यादा स्ट्राइक रेट से रन बनाए
एक तरफ जहां राहुल ने धीमी गति से रन बनाया। उनका स्ट्राइक रेट 90 का रहा। जबकि छठे नंबर पर बल्लेबाजी करने आए विकेटकीपर निकलोस पूरन ने उनसे ढाई गुणा ज्यादा स्ट्राइक रेट यानी 326.31 से रन बनाए। पूरन ने 15 बॉल में सीजन की फास्टेस्ट फिफ्टी जमाई। उन्होंने 19 गेंदों में 62 रन बनाए। वहीं पांचवें नंबर पर बल्लेबाजी करने आए। मार्कस स्टोइनिस ने 30 गेंदों पर 65 रन की पारी खेली। उनका स्ट्राइकर रेट 216.66 का रहा। बदोनी ने 125 की स्ट्राइक रेट से 24 गेंदों में 30 रन बनाए।
कम स्ट्राइक रेट की वजह से राहुल की होती रही है आलोचना
केएल राहुल की कम स्ट्राइक रेट से रन बनाने पर आलोचना होती रही है। पिछले साल टी-20 वर्ल्ड कप में भी टीम में शामिल किए जाने पर उनकी धीमी स्ट्राइक रेट की वजह से सवाल उठाए गए थे। अब तक खेले 72 टी-20 इंटरनेशनल मैच में 139.12 की स्ट्राइक रेट से 2265 रन बनाए। वहीं पिछले साल टी-20 वर्ल्ड कप में 120.75 की स्ट्राइक रेट से 128 रन बनाए थे।